50. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.449 της 18/21 Μαίου 1977 (ΦΕΚ Α΄138) Περί αποφαινομένων οργάνων επί εκτελέσεως έργων Νομαρχιακών Ταμείων. Έχοντες υπ’ όψει: 1.Τας διατάξεις της παραγράφου 1 του άρθρου 19 και της παραγράφου 2 του άρθρου 20 του Ν.Δ. 1266/1972 «περί εκτελέσεως των Δημοσίων Εργων». 2.Τας διατάξεις των άρθρων 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Την υπ’ αριθμ. 21/30.8.76 γνώμην του Συμβουλίου Δημοσίων Εργων. 4.Την υπ’ αριθμ. 284/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας της Κυβερνήσεως, Εσωτερικών, Γεωργίας και Δημοσίων Εργων, αποφασίζομεν: Άρθρον 1. 1.Επί των έργων των Νομαρχιακών Ταμείων, των εκτελουμένων υπό των υπηρεσιών αρμοδιότητος του Υπουργείου Δημοσίων Εργων, Διευθύνουσα Υπηρεσία και Προισταμένη Αρχή είναι αι κατά το άρθρ.58 του υπ’ αριθμ.475/1976 Π.Δ. «περί εκτελέσεως του Ν.Δ.1266/72 περί εκτελέσεως  των Δημοσίων Εργων» οριζόμεναι δια τα έργα νομαρχιακού επιπέδου αντίστοιχοι υπηρεσίαι, επιβλέποντες δε ορίζονται τεχνικοί υπάλληλοι της Διευθυνούσης Υπηρεσίας. 2.Τεχνικόν Συμβούλιον δια τα αυτά έργα  είναι το οικείον Τμήμα Νομού του Περιφεριακού Συμβουλίου Δημοσίων Εργων, επιφυλασσομένων των περιπτώσεων αρμοδιοτήτων, διατηρηθεισών κατά τας περί διοικητικής αποκεντρώσεως διατάξεις του Υπουργού Δημοσίων Έργων ή των Επιθεωρήσεων Δημοσίων Εργων, καθ’ άς Τεχνικά Συμβούλια είναι το Συμβούλιον Δημ.Έργων ή τα Περιφερειακά Συμβούλια Δημοσίων Έργων, αντιστοίχως. 3.Αι υπό των κειμένων διατάξεων προβλεπόμεναι παρεκκλίσεις από των περί εκτελέσεως των Δημοσίων Έργων διατάξεων εγκρίνονται υπό του Υπουργού Δημοσίων Εργων ή των οργάνων εις ά ανήκει η τοιαύτη αρμοδιότης, κατά τας περί διοικητικής αποκεντρώσεως διατάξεις. 4.Επί αιτήσεων θεραπείας δια τα αυτά ως άνω έργα αποφαίνεται ο Υπουργός Δημοσίων Εργων. (Μετά την σελ.214,40881) Σελ.214,40883 Τευχος 662-Σελ.9 Νομαρχιακά Ταμεία 2.Γ.ε.48-50 Άρθρον 2. 1.Επί των Έργων των Νομαρχιακών Ταμείων, των εκτελουμένων υπό υπηρεσιών αρμοδιότητος του Υπουργείου Γεωργίας, Διευθύνουσα Υπηρεσία, Προισταμένη Αρχή και Τεχνικά Συμβούλια είναι τα δι’ έργα νομαρχιακού επιπέδου υπό των διατάξεων του Π.Δ.196/1974 «περί αποφαινομένων οργάνων επί εκτελέσεως έργων αρμοδιότητος Υπουργείου Γεωργίας» οριζόμενα αντίστοιχα όργανα και συμβούλια. 2.Επιβλέποντες δια τα αυτά έργα ορίζονται τεχνικοί υπάλληλοι της Διευθυνούσης Υπηρεσίας. 3.Αι υπό των κειμένων διατάξεων προβλεπόμεναι παρεκλίσεις από των περί εκτελέσεως των δημοσίων έργων διατάξεων εγκρίνονται υπό του Υπουργού Γεωργίας, όστις αποφαίνεται και επί αιτήσεων θεραπείας κατά τα υπό του αυτού ως άνω Π.Δ.196/1974 οριζόμενα. Άρθρον 3. Κύριος του έργου κατά την έννοιαν των διατάξεων του Ν.Δ.1266/72 και του εκτελεστικού αυτού Π.Δ.475/1976 τυγχάνει το Νομαρχιακόν Ταμείον, του οποίου το Διοικητικόν Συμβούλιον αποφασίζει επί των περιπτώσεων καθ’ άς υπό των διατάξεων τούτων προβλέπεται αρμοδιότης του κυρίου του έργου. Εις τον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος. 